Leonid Volkov

Leonid Mihhailovitš Volkov (vene keeles Леони́д Миха́йлович Во́лков; sündis 10. novembril 1980 Sverdlovskis) on Venemaa poliitik ja ühiskonnategelane, Aleksei Navalnõi loodud Korruptsioonivastase Sihtasustuse endine esimees. Venemaa on kuulutanud ta tagaotsitavaks.

 Elulugu 
Sündis ülikooli õppejõudude perekonnas, rahvuselt juut. 2002. aastal lõpetas Uurali Riikliku Ülikooli matemaatika-mehaanikateaduskonna. 2005. aastal lõpetas Uurali Riikliku Ülikooli aspirantuuri ja 2006. aastal sai füüsika- ja matemaatikateaduste kandidaadiks, kaitstes väitekirja teemal “Infotöötluse mudelid ja algoritmid elektroonilistes dokumendihalduse tarkvarasüsteemides."

1998-2010 töötas ettevõttes "SKB Kontur", mis töötas välja elektroonilisi raamatupidamis- ja aruandlussüsteeme. Algul oli programmeerija, 2004. aastast peadirektori asetäitja ja 2007. aastast föderaalprojektide osakonna juhataja.

1. märtsil 2009 valiti Jekaterinburgi linnaduuma saadikuks.https://web.archive.org/web/20191025202119/https://www.egd.ru/about/481/541/513/589/ 2009. aastal liitus hiljem mõrvatud Boriss Nemtsovi poliitilise liikumisega "Solidaarsus. 10. aprillil 2010 korraldas Jekaterinburgis õigeusu katedraali ehitamise vastase miitingu – üritus kogus üle 3500 osaleja ja sellest sai suurim meeleavaldus linnas pärast perestroikat.

2011. aastal kirjutas ja andis koos politoloog Fjodor Krašeninnikoviga välja raamatu „Pilvedemokraatia“ otsedemokraatia väljavaadetest elektrooniliste tehnoloogiate abil.https://web.archive.org/web/20220912050427/http://trv-science.ru/2012/01/oblachnaya-demokratiya-klyuchevye-idei/

2013. aasta suvel juhtis ta Moskva linnapeakandidaadi Aleksei Navalnõi valimisstaapi.https://66.ru/news/politic/139519/

2015. aastal asutas "Interneti kaitse ühingu" (О́бщество защи́ты интерне́та), mis võitleb interneti tsenseerimise vastu Venemaal.https://web.archive.org/web/20190401114157/https://tvrain.ru/news/internet-400975/ 

2018. aasta Venemaa presidendivalimistel Aleksei Navalnõi valimisstaabi juhataja. 26. märtsil 2017 vahistati koos teiste Korruptsioonivastase Fondi töötajatega, kes korraldasid oma kontoris otseülekande kogu Venemaal toimuvatest meeleavaldustest. Talle ja veel ühele Fondi töötajale koostati protokollid, mille kohaselt keeldusid nad korrakaitsjate palvel lahkumast sihtasutuse ruumidest lahkumast väidetava eelseisva plahvatuse tõttu. 27. märtsil 2017 mõistis Moskva Simonovski kohus talle haldusõiguserikkumiste seadustiku artikli 19 lõike 3 alusel ("Politseiametniku seaduslikule korraldusele allumatus") tuleneva süüdistuse alusel 10 päeva aresti.https://svpressa.ru/society/news/169228/ Kokku arreteeriti teda Aleksei Navalnõi Venemaa presidendivalimiste kandidaadiks registreerimise toetamise kampaania ajal 5 korda ja ta veetis 95 päeva haldusarestis.

21. mail 2019 vahistati ta 20 päevaks 9. septembril 2018 toimunud Navalnõi toetajate miitingu korraldamise eest, kus protestit pensioniea tõstmise vastu. Kohus tunnistas ta süüdi avaliku ürituse korraldamise korra rikkumises, „millega on tekitatud kahju inimese tervisele või varale, kui need tegevused (tegevusetus) ei sisalda kuritegu.”https://www.interfax.ru/russia/662113 

2019. aasta augustis, pärast Korruptsioonivastase Fondi rahapesu käsitleva kriminaalasja algatamist, lahkus Venemaalt Leetu Vilniusse.https://www.spiegel.de/ausland/alexej-nawalny-vertrauter-wolkow-auf-einmal-gaben-diejenigen-in-den-grauen-anzuegen-die-diagnose-vor-a-71cb3878-b073-4c9f-8f70-3a9242e0a42b

10. veebruaril 2021 andis Moskva Basmannõi kohus tagaselja välja tema arreteerimiskäsu ja kuulutas ta SRÜ riikides rahvusvaheliselt tagaotsitavaks. Teda süüdistatakse alaealiste kaasamises sanktsioneerimata meeleavaldustele. Kohtu sõnul «Volkov teadis kindlalt, et raske epidemioloogilise olukorra tõttu puudub volitatud asutuste luba miitingu läbiviimiseks. Sellele vaatamata postitas ta 21. jaanuaril YouTube'i üleskutsed alaealistele osaleda 23. jaanuaril Moskvas ja teistes Venemaa linnades toimuvatel loata miitingutel."https://novayagazeta.ru/articles/2021/02/10/167737-leonida-volkova-ob-yavili-v-mezhdunarodnyy-rozysk 

14. jaanuaril 2022 lisas Vene Föderatsiooni föderaalne finantsjärelevalve teenistus ta äärmusliku tegevuse või terrorismiga seotud isikute nimekirja.https://web.archive.org/web/20220115215520/https://lenta.ru/news/2022/01/14/zhdanovvolkov/ 22. aprillil 2022 lisas Venemaa justiitsministeerium ta “välisagentide” nimekirja.https://web.archive.org/web/20220423101354/https://www.bbc.com/russian/news-61164396 

Kuni 9. märtsini 2023 Navalnõi loodud Korruptsioonivastase Fondi juhatuse esimees. Astus tagasi kuna palus ilma kaastöötajatega nõu pidamata Euroopa Liidul kaotada sanktsioonid Venemaa miljardäri Mihhail Fridmani suhtes.https://www.reuters.com/world/europe/aide-russias-navalny-steps-aside-furore-over-sanctions-letter-eu-2023-03-09/ 

12. veebruari õhtul 2024 ründas teda oma Vilniuse kodu juures tundmatu meesterahvas, kes lõhkus auto akna ja pritsis talle silma pisargaasi. Seejärel purustas ründaja Volkovi käeluu ja peksis teda haamriga jalgadesse.https://www.err.ee/1609280034/navalnoi-liitlane-langes-leedus-johkra-runnaku-ohvriks

 Viited 

Kategooria:Venemaa poliitikud
Kategooria:Sündinud 1980